# **DECIZIA ETAPEI DE ÎNCADRARE**

## Nr. număr din 07.03.2016

....

Ca urmare a solicitării de emitere a acordului de mediu adresate de **COMUNA AGRIJ**, cu sediul în Str. Principala, Nr. 348, Agrij, Judetul Sălaj, , înregistrată la APM Salaj cu nr. 758/08.02.2016, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare; **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 07.03.2016, că proiectul ***Refacere*** ***și modernizare drumuri publice în comuna Agrij, județul Sălaj****,* propus a fi amplasat în intravilanul loc. Agrij și Răstolț Deșert, com. Agrij, jud. Sălaj, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele: a) proiectul se încadrează în prevederile Hotărârii Guvernului nr. 445/2009, anexa nr. 2, pct. 13, lit. a); b) Caracteristiclie proiectului: b1) mărimea proiectului – lucrarea se va realiza pe străzi existente din localitățile Agrij și Răstolț Deșert, intravilanul comuna Agrij. Terenul afectat fiind în suprafața totală de 18.720 mp. Prin proiect se propune reamenajarea profilului longitudinal prin ridicarea axului și creearea de noi declivități și racordări. În baza predimensionării pentru structura rutieră adoptată a rezultat următoarea stratificațe: - 4 cm strat de uzura din beton asfaltic BA16 - 6 cm strat e legatura din BAD25 - 15 cm strat de baza din piatra sparta - 20 cm strat de fundatie din balast - strat de forma existent. Prin proiect vor fi modernizate următoarele străzi: în loc. Agrij : strada Boșcor – L=305 m.; L car – 3.00 m;strada Macovei – L=315 m.; L car – 3.00 m;strada Agoștoaia – L=320 m.; L car – 3.00 m; în loc. Răstolțu Deșert: strada La Vlăicesti – L=780 m.; L car – 3.00 -4.00 m; strada Valea Sântămării – L=1400 m.; L car – 3.00 -4.00 m. Ținând cont de faptul că în prezent traficul se desfășoară pe poduri vechi, de lemn, poduri care nu asigura desfășurarea traficului în bune conditii, aceste poduri se vor demola iar în locul lor se vor amplasa poduri noi pe strada Boscor, de pe strada Macovei si de pe strada Agostoaia peste paraul „Pe Vale”, în loc. Agrij. Podurile noi vor avea urmatoarele caracteristici: - Lumina 10.00 m - Deschiderea 11.00m - Latimea partii carosabile 4.00 m - Latimea trotuarului 1.00 m.

b2) cumularea cu alte proiecte - în zona amplasamentului nu se mai derulează alte proiecte; b3) utilizarea resurselor naturale - se vor utiliza resurse naturale în cantităţi limitate, iar materialele necesare realizarii proiectului vor fi preluate de la societăţi autorizate;

b4) producţia de deşeuri: deşeurile rezultate în urma execuţiei lucrărilor, se vor depozita selectiv pe categorie de deşeu în containere speciale şi vor fi predate la societăţi autorizate în colectare/ valorificare/eliminare;

b5) emisiile poluante, inclusiv zgomotul şi alte surse de disconfort:vor fi generate de utilajele şi mijloacele de transport, pe perioada de realizare a proiectului;

b6) riscul de accident, ţinându-se seama în special de substanţele şi de tehnologiile utilizate: riscul de accident, pe perioada execuţiei lucrărilor este redus, iar alimentarea utilajelor cu carburanţi se face numai la staţiile de distribuţie carburanţi autorizate;

c) Localizarea proiectului: în intravilanul localităţilor Agrij și Răstolțu Deșert, comuna Agrij, jud. Sălaj,

- utilizarea existentă a terenului: teren având folosința acctuală de drumuri publice, teren intravilan, conform Certificatului de Urbanism nr. 2/21.01.2015, eliberat de Primăria Comunei Agrij;

- relativa abundenţă a resurselor naturale din zonă, calitatea şi capacitatea regenerativă a acestora: nu este cazul.

d) Caracteristicile impactului potenţial: - nu este cazul.

Condiţiile de realizare a proiectului:

* Respectarea prevederilor art. 22 alin. (1) din HG nr. 445/2009: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări".
* Se vor respecta limitele impuse de STAS 12574/87 privind condiţiile de calitate a aerului în zonele protejate;
* Pe perioada execuţiei lucrărilor vor fi întreprinse măsuri pentru prevenirea şi reducerea poluării atmosferei cu pulberi, praf şi noxe chimice de orice fel, prin transportul şi manipularea adecvată a materialelor de orice natură şi a substanţelor chimice periculoase;
* Menţinerea permanentă a drumurilor de acces în stare bună, întreţinerea continuă a utilajelor şi mijloacelor de transport pentru limitarea nivelului emisiilor în atmosferă;
* Se vor lua măsuri de evitare a poluării fonice şi de încadrare în normativele standard pentru vibraţii şi zgomote conform STAS nr. 10009/1988 şi STAS 12025/2/1981.
* Deşeurile rezultate, indiferent de natura lor se vor gestiona în conformitate cu prevederile Legii 211 din 2011, privind regimul deşeurilor;
* Monitorizarea gestiunii deşeurilor prin respectarea H.G. nr. 856/2002, cu modificările ulterioare privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase;
* Respectarea H.G. nr. 1403/2007 privind refacerea zonelor în care solul, subsolul, şi ecosistemele terestre au fost afectate;
* Respectarea Hotărârii Guvernului nr. 621 din 23.06.2005 privind gestionarea ambalajelor şi a deşeurilor din ambalaje;
* Repararea utilajelor şi a mijloacelor de transport şi schimbul de ulei se va face numai în incinte autorizate;
* Respectarea prevederilor OUG nr. 195/2005 privind protecţia mediului, aprobată cu modificări de Legea nr. 265/2006, modificată de OUG nr. 57/2007 , OUG nr. 114/2007 şi OUG nr. 164/2008,
* Amplasarea organizării de şantier şi a depozitelor, precum şi alte activităţi conexe, se vor realiza cu respectarea prevederilor O.U.G. nr. 195/2005 aprobată cu modificări prin Legea nr. 265/2006 privind protecţia mediului cu completările şi modificările ulterioare;
* Respectarea prevederilor actelor/avizelor emise de alte autorităţi pentru prezentul proiect;
* Respectarea prevederilor STAS 10009/1988, privind nivelul de zgomot.

Pentru obţinerea autorizaţiei de construire se vor obţine actele/avizele stabilite în certificatul de urbanism și cele solicitate în ședința CAT:

- Act/punct de vedere Direcția Apelor Crișuri.

**Titularul proiectului are obligaţia de a notifica în scris autoritatea competenta pentru protecţia mediului despre orice modificare sau extindere a proiectului survenita după emiterea deciziei etapei de încadrare, APM Sălaj urmând a aplica in mod corespunzător, in aceasta situaţie prevederile art. 22 alin(3) din HG nr. 445/2009.**

Prezentul act nu exonerează de răspundere titularul, proiectantul si/sau constructorul in cazul producerii unor accidente in timpul execuţiei lucrărilor sau exploatării acestora.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Dr. ing. AURICA GREC**

Şef Serviciu Avize, Acorduri, Autorizaţii,

ing. Gizella Balint

Întocmit,

ing. Anca Horotan